pythainlp/thai-wiki-dataset-v4 huggingface dataset:
สมชาย สามิภักดิ์

สมชาย สามิภักดิ์ ชื่อเล่น ปุ๊ย หรือรู้จักโดยทั่วไปว่า “คุณตาปุ๊ย" เกิดเมื่อวันที่ 11 กรกฎาคม พ.ศ. 2469 ที่อำเภอโป่งน้ำร้อน จังหวัดจันทบุรี หลังจบการศึกษา สมชายเดินทางเข้ากรุงเทพ ทำงานเป็นครูสอนพิมพ์ดีด จากนั้นก็เข้าทำงานที่ ห้างทีแซ พอดีกับที่ห้างทีแซสร้างภาพยนตร์ ด้วยความหล่อและสง่าในวัยเพียง 20 กว่าปี นายห้างจึงให้สมชายเป็นพระเอกภาพยนตร์เรื่อง ทาสทรมาน นับเป็นจุดแรกเริ่มของการรับบทบาทเป็นพระเอก
ก่อนจะโด่งดังจากภาพยนตร์เรื่องต่อมาคือ สายรุ้ง ของนางลอยภาพยนตร์ กำกับโดย ส.คราประยูร สมชายได้แสดงนำคู่กับพระเอกชื่อดัง ชาลี อินทรวิจิตร และสองนางเอก พัชนี อุรารักษ์ และเรณู พิบูลภาณุวัฒน์ (มารดาของ ยอดมนู - ยุรนันท์ ภมรมนตรี)
หลังจากนั้นก็แสดงเรื่อง กุลปราโมทย์ ด้วยบุคลิก สง่า สุขุม นิสัยดี ทำให้แฟนภาพยนตร์ประทับใจพระเอกชื่อ สมชาย โดยเฉพาะเมื่อ "เศรษฐีอนาถา" ของ สันต์ เทวรักษ์ ออกฉาย สมชาย สามิภักดิ์มีผลงานการแสดงทั้งภาพยนตร์และละครที่ผ่านมานับร้อยเรื่อง 
ต่อมาได้ร่วมชีวิตกับนางเอกละคร อดีตนักพากย์ชื่อดัง ศิลปินแห่งชาติ จุรี โอศิริ
สมชาย สามิภักดิ์ เสียชีวิต เมื่อวันที่ 5 มกราคม พ.ศ. 2552 เวลา 23.43 น. ด้วยอาการติดเชื้อในกระแสโลหิต ที่โรงพยาบาลวิชัยยุทธ สิริอายุ 82 ปี
กีฬามวยสากลสมัครเล่นในโอลิมปิกฤดูร้อน 2016 – รอบคัดเลือก

การแข่งขันกีฬามวยสากลสมัครเล่นในโอลิมปิกฤดูร้อน 2016 รอบคัดเลือก เป็นการแข่งขันมวยสากลสมัครเล่นเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 286 คน แต่ละประเทศสามารถส่งนักกีฬาเข้าแข่งขันได้สูงสุด 13 คน (1 คนต่อรายการ) การคัดเลือกสิ้นสุดเมื่อวันที่
สำนักวิชาการจัดการ มหาวิทยาลัยแม่ฟ้าหลวง

สำนักวิชาการจัดการ มหาวิทยาลัยแม่ฟ้าหลวง (อังกฤษ: School of Management, Mae Fah Luang University) จัดตั้งขึ้นเมื่อปี พ.ศ. 2543 นับเป็นสำนักวิชาลำดับที่ 5 ของมหาวิทยาลัยแม่ฟ้าหลวง เป็นสถาบันการศึกษาด้านการจัดการ ในสังกัดของมหาวิทยาลัยแม่ฟ้าหลวงได้จัดการเรียนการสอนหลักสูตรระดับปริญญาตรี ระดับปริญญาโท และระดับปริญญาเอกตั้งอยู่ในเขตภาคเหนือตอนบน ณ อำเภอเมืองเชียงราย จังหวัดเชียงราย
ประวัติ.
สำนักวิชาการจัดการ มหาวิทยาลัยแม่ฟ้าหลวง ได้จัดตั้งขึ้นตามแผนพัฒนาการศึกษาของมหาวิทยาลัยแม่ฟ้าหลวงเพื่อตอบสนองความต้องการกำลังคนที่มีความรู้ด้านวิชาชีพในสาขาวิชาทางด้านการบริหารการจัดการ และเพื่อขยายโอกาสทางการศึกษาแก่ประชาชนในเขตภูมิภาคเหนือ โดยมีภารกิจรับผิดชอบเกี่ยวกับการดำเนินงานด้านการจัดการศึกษา การวิจัย บริการวิชาการแก่สังคม และกิจกรรมอื่นที่เกี่ยวข้อง
โดยสำนักวิชาการจัดการ มหาวิทยาลัยแม่ฟ้าหลวง มุ่งหวังเพื่อเป็นสถาบันการผลิตกำลังคนด้านบริหารการจัดการที่ครอบคลุม สาขาวิชาบริหารธุรกิจ สาขาวิชาการจัดการท่องเที่ยว สาขาวิชาการจัดการอุตสาหกรรมการบริการ สาขาวิชาการจัดการธุรกิจการบิน สาขาวิชาการจัดการโลจิสติกส์และโซ่อุปทาน สาขาวิชาเศรษฐศาสตร์ และสาขาวิชาการบัญชี ของภูมิภาคเขตภาคเหนือตอนบน โดยผลิตบัณฑิตที่มีคุณภาพ เพียบพร้อมด้วยความรู้ คุณธรรม จริยธรรม ที่จะเป็นกำลังสำคัญในการพัฒนาประเทศชาติต่อไปในอนาคต
หลักสูตร.
ปัจจุบัน สำนักวิชาการจัดการ มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่
ทำเนียบคณบดี.
คณบดีสำนักวิชาการจัดการ มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้
การรับรองมาตรฐาน.
สำนักวิชาการจัดการ มหาวิทยาลัยแม่ฟ้าหลวง ได้รับการรับรองหลักสูตรบริหารธุรกิจบัณฑิต สาขาวิชาการจัดการการท่องเที่ยว สาขาวิชาการจัดการอุตสาหกรรมการบริการ สาขาวิชาการจัดการธุรกิจการบิน โดย THE-ICE ได้มีหนังสือรับรองการผ่านมาตรฐานโดยมีมติเป็นเอกฉันท์จากคณะกรรมการ และผลการรับรองอยู่ในระดับดีเลิศ โดยจะมีผลรับรองเป็นระยะเวลา 5 ปี นับตั้งแต่ 2018 - 2023
สำนักวิชาการจัดการ มหาวิทยาลัยแม่ฟ้าหลวง (มฟล.) ได้รับการตรวจประเมินตามมาตรฐาน The International Centre of Excellence in Tourism and Hospitality Education (THE-ICE) ซึ่งเป็นองค์กรที่ประเมินคุณภาพการศึกษาและรับรองมาตรฐานในระดับสากล มุ่งมั่นและทุ่มเทให้กับการพัฒนาคุณภาพและส่งเสริมการเรียนการสอนในสายการท่องเที่ยว การบริการ และการจัดงานและศิลปะการประกอบอาหารระดับโลก เป็นองค์กรไม่แสวงหาผลกำไร เริ่มก่อตั้งด้วยรัฐบาล ของประเทศออสเตรเลีย ปัจจุบันมีเครือข่ายทั่วโลก 35 สมาชิก จาก 17 ประเทศ ซึ่งทางสำนักวิชาการจัดการ มหาวิทยาลัยแม่ฟ้าหลวง ได้ดำเนินการสมัครเป็นสมาชิก แบบ Full Member Plus status
ความมั่นใจในร่างกาย

ความมั่นใจในร่างกาย  เป็นการเคลื่อนไหวทางสังคมที่มีรากฐานภายใน้ความคิดที่ว่ามนุษย์ทั้งปวงควรมีความมั่นใจในรูปร่างของร่างกาย (positive body image) ในขณะเดียวกันก็ท้าทายแนวทางที่สังคมนำเสนอและมองต่อร่างกายทางกายภาพ การเคลื่อนไหวนี้สนับสนุนการยอมรับร่างกายทุกรูปแบบโดยไม่สนใจต่อความสามารถทางกาย, ขนาดร่างกาย, เพศ, เขื้อชาติ หรือรูปร่างภายนอก การเคลื่อนไหวนี้ดิ้นรนเพื่อเปลี่ยนพฤติกรรมและการรับรู้ของผู้คนต่อสินค้าและบริการบางชนิดที่ได้กำไรจากการรู้สึกไม่ปลอดภัยทางรูปร่างของผู้คนเช่นผลิตภัณฑ์ลดน้ำหนัก ซึ่ง Alan Smithee ได้วิเคราะห์ไว้ นักกิจกรรมจะเชื่อว่าขนาดตัวนั้นเป็นเพียงหนึ่งในหลาย ๆ ทางที่ร่างกายของมนุษย์ถูกจัดวางในลำดับขั้นของอำนาจและความต้องการไขว่คว้า เป้าหมายของการเคลื่อนไหวนี้เพื่อแสดงถึงมาตรฐานความงามที่เกินจริงและสร้างความมั่นใจต่อบุคคล
รากฐานของแนวคิดนี้อยู่ในขบวนการยอมรับความอ้วน (fat acceptance movement) เช่นเดียวกับ National Association to Advance Fat Acceptance ความแตกต่างของแนวคิดนี้จากการยอมรับความอ้วนนั้นคือมีการยอมรับรูปแบบของร่างกายทุกแบบ ในขณะที่การยอมรับความอ้วนนั้นสนับสนุนรูปแบบร่างกายอ้วน หรือน้ำหนักเกินเท่านั้น แนวคิดนี้เชื่อว่าทั้งการเหยียดหยามคนอ้วน (fat-shaming) และ การเหยียดหยามคนผอม (skinny-shaming) เป็นสิ่งที่รับไม่ได้ และรูปกายทุกแบบควรได้รับการเชิดชูและยอมรับ
การวิจารณ์.
อย่างไรก็ตาม นักคติสตรีนิยม (feminists) บางส่วนได้วิจารณ์การเคลื่อนไหวนี้ว่าสามารถดำเนินไปเพียงเพื่อเน้นย้ำความคิดแบบปิตาธิปไตย (patriarchal) มากกว่าการส่งเสริมสตรีนิยมแท้
แนวคิดในการโพสต์ภาพไม่ตัดต่อของร่างกายเพื่อเป็นการยอมรับมันนั้นเป็นการระทำที่ซึ่งนั่งวิชาการด้านเพศ Amber E Kinser ระบุว่าเป็น “สตรีนิยมเทียม” ("false feminism") โดย Kinser วิจารณ์ว่าการกระทำเพื่อทนไม่เป็นการไม่ท้าทายต่อระบอบปิตาธิปไตยแลเแคมเปญเช่นนี้ไม่สามารถทลายความเป็นเหตุผลของการโต้แย้งเรื่องความมีค่าของสตรีเกี่ยวพันโดยตรงกับรูปลักษณ์ภายนอกของเธอ
คอซอวาร์ซูเปอร์คัพ

คอซอวาร์ซูเปอร์คัพ เป็นการแข่งขันฟุตบอลประจำปีของประเทศคอซอวอ โดยเป็นการพบกันระหว่างทีมชนะเลิศฟุตบอลซูเปอร์ลีกออฟคอซอวอกับทีมชนะเลิศคอซอวาร์คัพ การแข่งขันจัดขึ้นครั้งแรกใน ค.ศ. 1992 และได้รับการรับรองจากยูฟ่าใน ค.ศ. 2016
ทีมชนะเลิศในปัจจุบัน คือเฟโรนีเกลี ซึ่งชนะเลิศซูเปอร์คัพนี้โดยอัตโนมัติ เนื่องจากพวกเขาชนะเลิศทั้งฟุตบอลซูเปอร์ลีกและฟุตบอลคัพในฤดูกาลที่ผ่านมา
สโมสรฟุตบอลพริชตีนา

สโมสรฟุตบอลพริชตีนา  เป็นสโมสรฟุตบอลอาชีพตั้งอยู่ที่นครพริสตีนาในประเทศคอซอวอ ปัจจุบันแข่งขันในฟุตบอลซูเปอร์ลีกออฟคอซอวอ ซึ่งเป็นลีกฟุตบอลสูงสุดของประเทศ สโมสรก่อตั้งขึ้นใน ค.ศ. 1922 ภายใต้ชื่อ คอซอวา ต่อมาได้เปลี่ยนชื่อมาเป็น โพรเลเตอร์, เยดินสตาโว, คอซอวา และ พริชตีนา
สโมสรฟุตบอลพริชตีนาเข้าร่วมแข่งขันยูฟ่ายูโรปาลีกเป็นครั้งแรกในฤดูกาล 2017–18 โดยเริ่มต้นในรอบคัดเลือกรอบแรก ในวันที่ 19 มิถุนายน ค.ศ. 2017 พริชตีนาถูกจับสลากให้พบกับสโมสร Norrköping จากสวีเดน ต่อมาในวันที่ 5 กรกฎาคม ค.ศ. 2018 พริชตีนาเอาชนะสโมสรยูโรปาจากยิบรอลตาร์ ทำให้พริชตีนากลายเป็นสโมสรแรกจากประเทศคอซอวอที่คว้าชัยชนะได้ในยูฟ่ายูโรปาลีก
สนามกีฬานครพริสตีนา

สนามกีฬานครพริสตีนา  ซึ่งเป็นชื่อเดิมของ สนามกีฬาฟาดิล โวกรารี  เป็นสนามกีฬาอเนกประสงค์ที่ตั้งอยู่ในกรุงพริสตีนาของประเทศคอซอวอ มักใช้การแข่งขันฟุตบอล โดยเป็นสนามเหย้าของสโมสรฟุตบอลพริชตีนาและฟุตบอลทีมชาติคอซอวอ สนามแห่งนี้มีความจุ 13,500 ที่นั่ง
ประวัติ.
สนามเริ่มก่อสร้างใน ค.ศ. 1951 และนับตั้งแต่ ค.ศ. 1953 เป็นต้นมา ได้ถูกใช้งานโดยสโมสรฟุตบอลพริชตีนา ต่อมาในวันที่ 9 มิถุนายน ค.ศ. 2018 นายกเทศมนตรีของพริสตีนา ชเปน อาห์เมตี ได้ประกาศเปลี่ยนชื่อจากสนามกีฬานครพริสตีนาไปเป็นสนามกีฬาฟาดิล โวกรารี เพื่อเป็นเกียรติแก่ฟาดิล โวกรารี ประธานสหพันธ์ฟุตบอลคอซอวอที่ถึงแก่กรรม
การแสดงดนตรี.
ในวันที่ 17 ธันวาคม ค.ศ. 2007 สนามมีผู้ชม 25,000 คนเป็นครั้งแรกนับตั้งแต่หลังสงครามคอซอวอ ในคอนเสิร์ตซึ่งจัดโดยแร็ปเปอร์ชาวอเมริกันอย่างฟิฟตีเซนต์ ต่อมาในวันที่ 10 กรกฎาคม ค.ศ. 2010 ได้มีการจัดคอนเสิร์ตครั้งที่สองที่สนามแห่งนี้ นำแสดงโดยสนูป ด็อกก์ มีผู้เข้าชมหนึ่งหมื่นคน
ในวันที่ 15 กรกฎาคม ค.ศ. 2012 แร็ปเปอร์ชาวแอลเบเนีย อูนิกกาติล ได้จัดงานคอนเสิร์นที่ยิ่งใหญ่ที่สุดของชาวแอลเบเนีย มีผู้เข้าชมการแสดงของราชาเพลงแร็ปแอลเบเนียในครั้งนี้ถึง 25,000 คน
การแข่งขันระดับชาติ.
ในวันที่ 7 กันยายน ค.ศ. 2002 มีการจัดการแข่งขันขึ้นเป็นครั้งแรกหลังจากสงครามคอซอวอ ซึ่งเป็นนัดกระชับมิตรที่คอซอวอพ่ายแพ้ต่อแอลเบเนีย 0–1
บูมเมอแรงสเปน

บูมเมอแรงสเปน  เป็นสถานีโทรทัศน์ของสเปน ที่ออกอากาศการ์ตูนพากย์สเปน เป็นช่องพี่น้องของการ์ตูนเน็ตเวิร์คสเปน และเป็นอดีตบริษัทลูกของวอร์เนอร์มีเดีย
ช่องนี้เริ่มออกอากาศเมื่อวันที่ 1 ธันวาคม พ.ศ. 2547 แยกจากช่องการ์ตูนเน็ตเวิร์กซึ่งบูมเมอแรงดังกล่าวเป็นส่วนที่ชัดเจนในช่อง เทอร์เนอร์ใช้ช่องนี้สำหรับการออกอากาศแอนิเมชันคลาสสิกของบริษัท ทำให้การ์ตูนเน็ตเวิร์คสามารถส่งเนื้อหาที่ทันสมัยที่สุดผ่านสัญญาณต่อเนื่อง
เมื่อวันที่ 1 กันยายน พ.ศ. 2554 ช่องหยุดออกอากาศเพื่อหาช่องทางใหม่ที่เรียกว่าการ์ตูนิโตซึ่งเป็นช่องใหม่ที่เน้นกลุ่มผู้ชมก่อนวัยเรียนอายุระหว่าง 3 ถึง 7 ปี
สุมินทร์ อุปโยคิน

สุมินทร์ อุปโยคิน อดีตสมาชิกสภาผู้แทนราษฎรจังหวัดเชียงใหม่ และเป็นนักธุรกิจสัมปทานป่าไม้ในจังหวัดเชียงใหม่
ประวัติ.
สุมินทร์ อุปโยคิน เกิดราวปี พ.ศ. 2453 ในครอบครัวอุปะโยคิน ซึ่งมีต้นตระกูลคือรองอำมาตย์เอกหลวงโยนะการพิจิตร (ปันโหย่ อุปะโยคิน) หรือพญาตะก่าพ่อค้าไม้ชาวพม่า ท่านเป็นกรมการพิเศษในกองข้าหลวงเทศาภิบาล มณฑลพายัพ คนทั่วไปเรียกท่านว่า หลวงโยฯ แต่ราชการไทยเรียกท่านว่ามองปันโย ท่านเป็นพ่อค้าไม้ชาวพม่าที่ช่วยเจ้าหลวงสร้างสิ่งที่เป็นสาธารณะประโยชน์และบูรณะวัดมากมาย จากการประกอบคุณความดีสร้างสิ่งที่เป็นสาธารณสมบัติ อย่างต่อเนื่องและการช่วยเหลือทางราชการครั้งปราบกบฏเงี้ยว ที่เมืองแพร่ ส่งผลให้หม่องปันโยเป็นคนเชื้อสายพม่าคนแรก ที่ได้รับพระมหากรุณาธิคุณจากพระมหากษัตริย์ไทย สามรัชกาลคือ รัชกาลที่ 5 ทรงแต่งตั้งให้เป็นหลวงโยนะการพิจิตรและพระราชทานเครื่องราชอิสริยาภรณ์ รัชกาลที่ 6 พระราชทานนามสกุล และรัชกาลที่ 7 พระราชทาน หีบเพลิงเมื่อถึงแก่กรรม นอกจากนั้นยังได้รับความไว้วางใจจากเจ้าหลวงและเจ้านายฝ่ายเหนือ ให้ทำป่าไม้ในพื้นที่ป่าหลายแห่ง ท่านเป็นผู้นำคนในบังคับอังกฤษในเชียงใหม่   บ้านเดิมของท่านคือบ้านไม้สักในโรงแรมเพชรงามเชียงใหม่ ปัจจุบันคือ โรงแรมเพชรงาม ถนนเจริญประเทศ
สุมินทร์ อุปโยคิน เป็นบุตรของนายอูบะส่วย อุปโยคิน (บุตรชายหลวงโยนการพิจิตร) กับนางบัวจี๋ อุปโยคิน นายสุมินทร์ เรียนหนังสือที่โรงเรียนยุพราชวิทยาลัย และต่อมาเข้าไปเรียนต่อที่ธรรมศาสตรบัณฑิตที่มหาวิทยาลัยธรรมศาสตร์ แล้วจึงกลับมาเชียงใหม่เพื่อทำสัมปทานป่าไม้ จนกระทั่งในการเลือกตั้งสมาชิกสภาผู้แทนราษฎรไทยเป็นการทั่วไป สิงหาคม พ.ศ. 2489 ซึ่งเป็นการเลือกตั้งเพิ่มเติมในสภาผู้แทนราษฎรไทย ชุดที่ 4 นายสุมินทร์ได้รับเลือกตั้งเป็น ส.ส.เชียงใหม่ สมัยแรก
แต่เมื่อทำงานได้ไม่นาน สุมินทร์ อุปโยคิน ก็เสียชีวิตเมื่อวันที่ 18 กรกฎาคม พ.ศ. 2490 ด้วยโรคมะเร็ง ในขณะดำรงตำแหน่งสมาชิกสภาผู้แทนราษฎรจังหวัดเชียงใหม่ รวมอายุได้ 37 ปี
สุมินทร์ สมรสกับนางกาญจนา อุปโยคิน มีบุตร 6 คน
คุรุทวาราชนมอัสถาน

คุรุทวาราจนัมอัสถาน (อูรดู : گردوارہ جنم آسھن ; Gurdwara Janam Asthan) หรือคุรุทวารานานกานาสาหิบ (Gurdwara Nankana Sahib) เป็นคุรุทวาราสำคัญแห่งหนึ่งในศาสนา สร้างขึ้นตรงจุดที่ซึ่งเชื่อกันว่าเป็นที่เกิดของคุรุนานักเทพจี ศาสดาแห่งศาสนาซิกข์ ปัจจุบันเป็นส่วนหนึ่งของเมืองนานกานาซาฮิบ ราว 65 กิโลเมตรจากเมืองลาฮอร์ ในแคว้นปัญจาบ ประเทศปากีสถาน ชื่อเดิมของคุรุทวารานี้คือ ราอีโภอีกีตัลวัณฑี ("Rāi Bhoi Kī Talvaṇḍī")
ความสำคัญ.
คุรุทวาราจนัมอัสถานสร้างขึ้นตรงตำแหน่งที่เชื่อกันว่าคุรุนานักเกิดแก่บิดาของท่าน Mehta Kalu และมารดาของท่าน Mata Tripta
ที่นี่เป็นหนึ่งในเก้าสถานที่แสวงบุญของชาวซิกข์ในนานกานาซาฮิบ ชาวซิกข์นิยมเดินทาง (ยาตรี; "yatri") มาที่นี่เป็นส่วนหนึ่งของเส้นทางแสวงบุญในปากีสถานของศาสนาซิกข์
ประวัติ.
เชื่อกันว่าคุรุทวาราหลังแรกสร้างขึ้นในศตวรรษที่ 16 โดยหลานของคุรุนานัก บาบาดารัมจันท์ (Baba Dharam Chand) อาคารหลังปัจจุบันนั้นสร้างขึ้นโดยมหาราชารันจิต สิงห์ ในศตวรรษที่ 19
การสังหารหมู่เมื่อปี 1921.
ชาวซิกข์ 86 รายถูกสังหารเมื่อ 20 กุมภาพันธ์ 1921 ในเหตุการณ์สังหารหมู่นานกานา หลังการเผชิญหน้าระหว่างผู้สนับสนุนของผู้บริหารคุรุทวารา มหันต์นารายัณทาส ("Mahant Narayan Das") กับสมาชิกของกลุ่มปฏิรูป ขบวนการอกาลี (Akali movement) ซึ่งกล่าวอ้างว่าเขามีการโกงกินและความไม่เหมาะสมเชิงเพศ
การรับรอง.
รัฐบาลปากีสถานได้ยกให้หมู่อาคารคุรุทวารานี้เป็นอนุสรณ์สถานมรดกที่ได้รับการปกป้อง (Protected Heritage Monuments) ของสำนักงานโบราณคดีแคว้นปัญจาบ (Archaeology Department of Punjab)
คุรุทวาราดรบาร์สาหิบ กรตารปุระ

คุรุทวาราดรบาร์ซาฮิบ กรตารปุระ (Gurdwara Darbar Sahib Kartarpur) หรือ กรตารปุระสาหิบ (Kartarpur Sahib) เป็นคุรุทวาราในกรตารปุระ แคว้นปัญจาบ ประเทศปากีสถาน ตั้งอยู่บนตำแหน่งที่ศาสดาผู้ก่อตั้งศาสนาซิกข์ คุรุนานัก ได้ตั้งรกรากและรวมชุมนชาวซิกข์ขึ้นหลังท่านได้เดินทาง (udasis) ไปยังหฤทวาร, เมกกะ-เมดินา, ลังกา, แบกแดด, กัศมีร์ และ เนปาล) และได้อาศัยอยู่เป็นเวลา 18 ปีจนกระทั่งท่านได้เสียชีวิตที่นี่ในปี 1539 ที่นี่เป็นสถานที่ศักดิ์สิทธิ์สูงสุดของชาวซิกข์ร่วมกับหริมนเทียรสาหิบในอมฤตสระและคุรุทวาราชนัมอัสถานในนานกานาสาหิบ
นอกจากนี้คุรุทวารานี้ยังเป็นที่รู้จักในฐานะที่ตั้งอยู่ชิดกับพรมแดนอินเดียและปากีสถานจนสามารถมองเห็นอาคารได้จากฝั่งอินเดีย มีการสร้างพื้นที่สำหรับมองไปยังกรตารปุระจากฝั่งอินเดีย ที่ซึ่งศาสนิกชนเดินทางไปสักการะในระยะไกล ท้ายที่สุดเมื่อ 9 พฤศจิกายน 2019 นายกรัฐมนตรีปากีสถาน อิมราน ข่าน ได้เปิดระเบียงกรตารปุระ อย่างเป็นทางการ ไม่กี่วันก่อน 550 ปี ชาตกาลคุรุนานักชยันตี ระเบียงพรมแดนนี้อนุญาตให้ชาวซิกข์จากอินเดียสามารถเดินทางเข้าไปยังคุรุทวารากรตารปุระในปากีสถานได้โดยไม่ต้องขอวีซ่า ที่นี่ยังเคยถูกอ้างว่าเป็นคุรุทวาราที่ใหญ่ที่สุดในโลกด้วย
การฆ่าล้างเผ่าพันธุ์ชาวติมอร์ตะวันออก

การฆ่าล้างเผ่าพันธุ์ชาวติมอร์ตะวันออก หมายถึง "การณรงค์เพื่อสร้างสันติ" ของวินาศกรรมซึ่งรัฐบาลระเบียบใหม่ของอินโดนีเซียก่อขึ้นระหว่างการรุกรานและยึดครองติมอร์ตะวันออกของอินโดนีเซียโดยมีสหรัฐหนุนหลัง ในการประชุมครั้งหนึ่งซึ่งมหาวิทยาลัยออกซฟอร์ดเป็นผู้จัด มีความเห็นพ้องทางวิชาการให้ถือว่าการยึดครองติมอร์ตะวันออกของอินโดนีเซียเป็นการฆ่าล้างเผ่าพันธุ์ และมหาวิทยาลัยเยลได้บรรจุเหตุการณ์นี้ไว้ในหลักสูตรโครงการพันธุฆาตศึกษาของมหาวิทยาลัย
บูมเมอแรง อิตาลี

บูมเมอแรงอิตาลี  เป็นสถานีโทรทัศน์อิตาลีที่ออกอากาศการ์ตูนใหม่การ์ตูนเก่าจากแฮนนา-บาร์เบอร่า และเป็นสถานีพี่น้องของการ์ตูนเน็ตเวิร์คอิตาลี บริษัทลูกของวอร์เนอร์มีเดีย
กีฬายิงธนูในโอลิมปิกฤดูร้อน 2016 – รอบคัดเลือก

การแข่งขันกีฬายิงธนูในโอลิมปิกฤดูร้อน 2016 รอบคัดเลือก เป็นการแข่งขันยิงธนูเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 128 คน แต่ละประเทศสามารถส่งนักกีฬาเข้าแข่งขันได้สูงสุด 6 คน (1 คนต่อรายการ) การคัดเลือกระหว่างวันที่ 26 กรกกฎาคม ค.ศ. 2015 - 11 กรกฎาคม ค.ศ. 2016
กีฬาแบดมินตันในโอลิมปิกฤดูร้อน 2016 – รอบคัดเลือก

การแข่งขันกีฬาแบดมินตันในโอลิมปิกฤดูร้อน 2016 รอบคัดเลือก เป็นการแข่งขันแบดมินตันเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 38 คนต่อรายการบุคคล และ 16 คู่ต่อรายการคู่ การคัดเลือกระหว่างวันที่ 4 พฤษภาคม ค.ศ. 2015 - 1 พฤษภาคม ค.ศ. 2016
กีฬากอล์ฟในโอลิมปิกฤดูร้อน 2016 – รอบคัดเลือก

การแข่งขันกีฬากอล์ฟในโอลิมปิกฤดูร้อน 2016 รอบคัดเลือก เป็นการแข่งขันกอล์ฟเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 120 คน การคัดเลือกสิ้นสุดเมื่อวันที่ 11 กรกฎาคม ค.ศ. 2016
กีฬาเทเบิลเทนนิสในโอลิมปิกฤดูร้อน 2016 – รอบคัดเลือก

การแข่งขันกีฬาเทเบิลเทนนิสในโอลิมปิกฤดูร้อน 2016 รอบคัดเลือก เป็นการแข่งขันเทเบิลเทนนิสเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 172 คน แต่ละประเทศสามารถส่งนักกีฬาเข้าแข่งขันได้สูงสุด 6 คน การคัดเลือกสิ้นสุดเมื่อเดือนพฤษภาคม ค.ศ. 2016
กีฬาเทนนิสในโอลิมปิกฤดูร้อน 2016 – รอบคัดเลือก

การแข่งขันกีฬาเทนนิสในโอลิมปิกฤดูร้อน 2016 รอบคัดเลือก เป็นการแข่งขันเทนนิสเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล แต่ละประเทศสามารถส่งนักกีฬาเข้าแข่งขันได้สูงสุด ชาย 6 คน หญิง 6 คน การคัดเลือกสิ้นสุดเมื่อวันที่ 6 มิถุนายน ค.ศ. 2016 
คู่ผสม.
<templatestyles src="การอ้างอิง/styles.css"/>^* การจัดอันดับแบบรวม อันดับที่ดีที่สุด (เดี่ยวหรือคู่) ของผู้เล่น A จะถูกเพิ่มไปยังของผู้เล่น B เพื่อคำนวณอันดับรวม
<templatestyles src="การอ้างอิง/styles.css"/>^† อันดับบุคคล
<templatestyles src="การอ้างอิง/styles.css"/>^‡ อันดับทีมคู่
อักษรแอราเมอิกตัวเหลี่ยม

อักษรแอราเมอิกตัวเหลี่ยม เป็นอักษรที่ใช้เขียนกลุ่มภาษานีโอแอราเมอิกตะวันตก คำที่เป็นสระลอย (เกาะตัว อ อ่าง) จะต้องเขียนตัว ไว้หน้า สระเสียงสั้นจะถูกละไว้หรือเขียนเครื่องหมายการออกเสียงกำกับไว้ สระเสียงยาวจะถูกเขียนด้วยตัวอักษรที่แทนสระเสียงยาวได้ (เป็นสระ โ– และสระ –ู เป็นสระ –ี แต่ละอันใช้ท้ายคำ ถ้าคำนั้นท้ายพยางค์ออกเสียงสระอันใดอันหนึ่งของสระที่กล่าวมา และถ้าคำศัพท์ออกเสียงสระเป็นสระลอย (สระเกาะ อ อ่าง) จะต้องเขียน + อักษรที่แทนสระเสียงยาวได้ คำศัพท์ที่ท้ายคำออกเสียง –า จะเขียนด้วย ที่ท้ายคำ ถ้าหากท้ายคำศัพท์ออกเสียงสระ เ– จะเขียนด้วย ที่ท้ายคำ บางครั้ง จะใช้เป็นตัวสะกด และ แทนที่การใช้
กีฬายกน้ำหนักในโอลิมปิกฤดูร้อน 2016 – รอบคัดเลือก

การแข่งขันกีฬายกน้ำหนักในโอลิมปิกฤดูร้อน 2016 รอบคัดเลือก เป็นการแข่งขันยกน้ำหนักเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 260 คน แต่ละประเทศสามารถส่งนักกีฬาเข้าแข่งขันได้สูงสุด 10 คน (1 คนต่อรายการ) การคัดเลือกสิ้นสุดเมื่อวันที่ 6 กรกฎาคม ค.ศ. 2016
ชัตเตอร์สต็อก

ชัตเตอร์สต็อก  เป็นผู้ให้บริการคลังภาพถ่าย, คลังวิดีโอ, คลังเพลง และเครื่องมือการแก้ไข; มีสำนักงานอยู่ในนครนิวยอร์ก ก่อตั้งขึ้นในปี 2003 โดยโปรแกรมเมอร์และช่างภาพ จอน โอริงเกอร์ ชัตเตอร์สต็อกมีคลังภาพถ่ายที่ปลอดค่าลิขสิทธิ์ ภาพกราฟิกส์เวกเตอร์ และภาพประกอบประมาณ 200 ล้านรูป คลิปวิดีโอและแทร็กเพลงที่มีประมาณ 10 ล้านคลิป แต่เดิมเป็นการสมัครสมาชิกบนเว็บไซต์เท่านั้น
ชัตเตอร์สต็อกขยายจากการสมัครสมาชิกเป็นการกำหนดราคาตามสั่งในปี 2008 ชัตเตอร์สต็อกเสนอขายหุ้นใหม่แก่สาธารณชนในตลาดหลักทรัพย์นิวยอร์ก ตั้งแต่ปี 2012
นับตั้งแต่ก่อตั้ง ชัตเตอร์สต็อกได้เข้าซื้อบริษัทอื่น ๆ จำนวนหนึ่งเริ่มต้นด้วย บิกสต็อก ในปี 2009 ตามด้วยเว็บแดมในปี 2014 ซึ่งเป็นผู้ให้บริการซอฟต์แวร์การจัดการสินทรัพย์ดิจิทัล หลังจากเข้าซื้อกิจการเร็กซ์ฟีเชอส์ และพรีเมียมบีต ในปี 2015 ชัตเตอร์สต็อกลงนามข้อตกลงหุ้นส่วนกับAssociated Press และเข้าซื้อกิจการแฟลชสต็อกในปี 2017 นอกจากนี้ยังมีข้อตกลงสิทธิ์ใช้งานกับบริษัท เช่น เพนสกีมีเดียคอร์ปอเรชัน บริษัทมีผู้ส่วนร่วมมากกว่า 100,000 ราย ณ เดือนมีนาคม 2016 ด้วย "ฐานลูกค้าที่ใช้งานอยู่ 1.4 ล้านคนใน 150 ประเทศ"
กีฬามวยปล้ำในโอลิมปิกฤดูร้อน 2016 – รอบคัดเลือก

การแข่งขันกีฬามวยปล้ำในโอลิมปิกฤดูร้อน 2016 รอบคัดเลือก เป็นการแข่งขันมวยปล้ำเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 344 คน แต่ละประเทศสามารถส่งนักกีฬาเข้าแข่งขันได้สูงสุด 18 คน (1 คนต่อรายการ) การคัดเลือกสิ้นสุดเมื่อวันที่
กีฬาเรือแคนูในโอลิมปิกฤดูร้อน 2016 – รอบคัดเลือก

การแข่งขันกีฬาเรือแคนูในโอลิมปิกฤดูร้อน 2016 รอบคัดเลือก เป็นการแข่งขันเรือแคนูเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 136 คน แต่ละประเทศสามารถส่งนักกีฬาเข้าแข่งขันได้สูงสุด 14 คน (1 คนต่อรายการ) การคัดเลือกสิ้นสุดเมื่อเดือนสิงหาคม ค.ศ. 2016
กีฬาเรือพายในโอลิมปิกฤดูร้อน 2016 – รอบคัดเลือก

การแข่งขันกีฬาเรือพายในโอลิมปิกฤดูร้อน 2016 รอบคัดเลือก เป็นการแข่งขันเรือพายเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 136 คน แต่ละประเทศสามารถส่งนักกีฬาเข้าแข่งขันได้สูงสุด 14 คน (1 คนต่อรายการ) การคัดเลือกสิ้นสุดเมื่อวันที่ 30 สิงหาคม - 6 กันยายน ค.ศ. 2015
เพลงชาติสาธารณรัฐประชาธิปไตยอัฟกานิสถาน

การัมชาฮ์ลาการัมชาฮ์ (อักษรโรมัน: Garam shah lā garam shah; #เปลี่ยนทาง) เป็นเพลงชาติของอัฟกานิสถานในช่วงการปกครองของกลุ่มสังคมนิยมใน ค.ศ. 1978 ถึง 1992
เพลงนี้เป็นผลงานโดยจะลีล ฆาฮ์ลานด์ และเรียบเรียงโดยอุสตาดซาลิม ซัรมัด (Ustad Salim Sarmast) และเนื้อเพลงนี้ถูกเขียนโดยสุลัยมาน ยาเยก ซึ่งแต่งขึ้นในนามรัฐบาลพรรคประชาธิปไตยประชาชนอัฟกานิสถาน (PDPA) โดยนูร์ มูฮัมหมัด ตะรากี ผู้ตัดสินใจเปลี่ยนเพลงชาติหลังการปฏิวัติเซาร์ใน ค.ศ. 1978
เช่นเดียวกับเพลงชาติหลาย ๆ เพลง บางครั้งมีการร้องแบบย่อโดยใช้เฉพาะคอรัสและบทแรก
กีฬาเรือใบในโอลิมปิกฤดูร้อน 2016 – รอบคัดเลือก

การแข่งขันกีฬาเรือใบในโอลิมปิกฤดูร้อน 2016 รอบคัดเลือก เป็นการแข่งขันเรือใบเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 275 คน แต่ละประเทศสามารถส่งนักกีฬาเข้าแข่งขันได้สูงสุด 2 คน (1 คนต่อรายการ) การคัดเลือกสิ้นสุดเมื่อ ค.ศ. 2015
ฟุตบอลในประเทศคอซอวอ

ฟุตบอลในประเทศคอซอวอ อยู่ภายใต้การบริหารของสหพันธ์ฟุตบอลคอซอวอ ซึ่งเป็นหน่วยงานที่ก่อตั้งขึ้นใน ค.ศ. 1946 ในฐานะสมาคมย่อยของสมาคมฟุตบอลยูโกสลาเวีย ฟุตบอลซูเปอร์ลีกออฟคอซอวอเป็นลีกฟุตบอลสูงสุดของประเทศ โดยก่อตั้งขึ้นใน ค.ศ. 1945 ในฐานะลีกภูมิภาคของยูโกสลาเวีย และในยุคนั้น สโมสรฟุตบอลพริชตีนาเป็นสโมสรจากคอซอวอที่ได้เข้าร่วมแข่งขันในยูโกสลาฟเฟิสต์ลีกมากที่สุด
ในช่วงสงครามโลกครั้งที่สอง ซึ่งยูโกสลาเวียถูกรุนรานโดยกองทัพฝ่ายอักษะ ทำให้พื้นที่ส่วนใหญ่ของคอซอวออยู่ภายใต้การปกครองของราชอาณาจักรแอลเบเนียของเยอรมนีและอิตาลี สโมสรในบางเมืองจึงต้องลงแข่งขันในลีกแอลเบเนีย และมีผู้เล่นชาวคอซอวอ-แอลเบเนียจำนวนสองคนที่ได้ลงเล่นเป็นตัวหลักในเซเรียอาของอิตาลี นั่นคือ รีซา ลุชตา และ นาอิม คราเยซีอู
แม้ว่าใน ค.ศ. 2008 คอซอวอจะประกาศเอกราชจากเซอร์เบีย แต่ในช่วงต้น ค.ศ. 2016 สมาชิกฟีฟ่าและยูฟ่าปฏิเสธการเข้าร่วมเป็นสมาชิกของคอซอวอเนื่องจากยังไม่ได้รับการรับรองเป็นรัฐเอกราชที่สมบูรณ์ ทว่า คอซอซอก็ไม่ได้เป็นสมาชิกของเอ็นเอฟ บอร์ด ซึ่งเป็นกลุ่มดินแดนนอกสังกัดฟีฟ่า ทำให้ในวันที่ 3 พฤษภาคม ค.ศ. 2016 คอซอวอกลายเป็นสมาชิกลำดับที่ 55 ของยูฟ่า หลังจากมีการลงคะแนนเห็นชอบต่อไม่เห็นชอบ 28-24 และในวันที่ 13 พฤษภาคม ค.ศ. 2016 คอซอวอกลายเป็นสมาชิกของฟีฟ่า หลังจากมีการลงคะแนนเห็นชอบต่อไม่เห็นชอบ 141-23
ฟุตบอลทีมชาติคอซอวอก่อตั้งขึ้นในคริสต์ทศวรรษ 1990 และได้ลงเล่นนัดกระชับมิตรหลายนัด โดยในช่วง ค.ศ. 2014–2016 บางนัดที่คอซอวอลงแข่งขันได้รับการรับรองจากฟีฟ่า และนับตั้งแต่ ค.ศ. 2016 เป็นต้นมา ทุกนัดที่คอซอวอลงแข่งขันได้รับการรับรองจากฟีฟ่า เกมการแข่งขันนัดแรกของพวกเขาคือการเสมอกับฟินแลนด์ 1-1 ในฟุตบอลโลก 2018 รอบคัดเลือก
การเข้าชุดยีนใหม่

การเข้าชุดยีนใหม่  เป็นการผสมยีนจากสิ่งมีชีวิตสปีชีส์ ๆ หนึ่งเข้าเป็นยีนผสมใหม่ที่ปรากฏในสิ่งมีชีวิตอีกตัวหนึ่ง มีกระบวนการหลายอย่างที่เป็นเหตุรวมทั้งการเข้าชุดโครโมโซมใหม่ (assortment of chromosomes) และ chromosomal crossover คำนี้ใช้มากเป็นพิเศษสำหรับไวรัสที่คล้ายกันสองอย่างซึ่งทำให้เซลล์หนึ่ง ๆ ติดเชื้อแล้วไวรัสแลกเปลี่ยนยีนกัน โดยเฉพาะก็คือ กระบวนการนี้เกิดในไวรัสไข้หวัดใหญ่ ที่มีจีโนมเป็นอาร์เอ็นเอซึ่งเแบ่งเป็นส่วนย่อย 8 ส่วน แต่ละส่วน ๆ เป็นเหมือนกับโครโมโซมย่อย เมื่อประกอบเป็นยีนไวรัสหนึ่ง ๆ ก็จะต้องได้ส่วนหนึ่งจากแต่ละส่วน ๆ ตามที่ว่านั้น
ถ้าสัตว์ถูกเบียนตัวเดียว (เช่น มนุษย์ ไก่ หรือสัตว์อื่น ๆ) ติดเชื้อไข้หวัดใหญ่ 2 สายพันธุ์ การรวมอนุภาคไวรัสเข้าใหม่จากส่วนผสมของไวรัสทั้งสองอย่างก็เป็นไปได้ โดยแต่ละส่วน ๆ มาจากสายพันธุ์ที่ต่างกัน และสายพันธุ์รวมชุดใหม่นี้ก็จะมีลักษณะคล้าย ๆ กับสายพันธุ์ต้นแบบทั้งสอง
กระบวนการนี้เป็นเหตุของการเลื่อนแอนติเจน (antigenic shift) ที่สำคัญในประวัติการเกิดไวรัสไข้หวัดใหญ่ ในเหตุการณ์ระบาดทั่วของไข้หวัดใหญ่ปี 1957 และ 1968 สายพันธุ์ใหม่ที่เกิดเป็นการเข้าชุดยีนใหม่ของไวรัสนกและไวรัสมนุษย์ เทียบกับไวรัส H1N1 ที่เป็นเหตุของการระบาดของไข้หวัดใหญ่สายพันธุ์ใหม่ 2009 โดยมีลำดับยีนแปลกซึ่งมาจากไวรัสสุกร ไวรัสนก และไวรัสมนุษย์
ไวรัสสกุล "Reptarenavirus" ซึ่งเป็นเหตุของโรค inclusion body disease ในงู มีความหลากหลายทางพันธุกรรมสูงเพราะการเข้าชุดยีนใหม่จากสายพันธุ์หลายสายพันธุ์ในสัตว์ตัวเดียวกัน
Multiplicity reactivation.
เมื่อฆ่าไวรัสไข้หวัดใหญ่ด้วยรังสีอัลตราไวโอเลตหรือด้วยรังสีให้แตกตัวเป็นไอออน (ionizing radiation) ก็ยังอาจปลุกฤทธิ์ได้ใหม่ผ่านกระบวนการ multiplicity reactivation ในเซลล์ของสัตว์ถูกเบียนที่ติดเชื้อ
ถ้าส่วนจีโนมใด ๆ ของไวรัสเสียหายแล้วทำให้ไวรัสถ่ายแบบไม่ได้ หรือทำให้แสดงออกยีนสำคัญไม่ได้ ไวรัสก็ไม่สามารถขยายพันธุ์ได้ถ้าเป็นไวรัสเดียวที่เซลล์ถูกเบียนติด
แต่ถ้ามีไวรัสมากกว่าหนึ่งอย่างที่เซลล์เดียวกันติด ไวรัสอาจจะขยายตัวต่อไปได้เนื่องกับการรวมชุดยีนส่วนต่าง ๆ เข้าใหม่ ถ้าไวรัสสองอย่างรวม ๆ กันแล้วมีส่วนจีโนมทั้ง 8 ส่วนที่ไม่เสียหาย
เชิงอรรถและอ้างอิง.
<templatestyles src="Reflist/styles.css" />
กีฬายิงปืนในโอลิมปิกฤดูร้อน 2016 – รอบคัดเลือก

การแข่งขันกีฬายิงปืนในโอลิมปิกฤดูร้อน 2016 รอบคัดเลือก เป็นการแข่งขันยิงปืนเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 366 คน การคัดเลือกสิ้นสุดเมื่อวันที่ 1 สิงหาคม ค.ศ. 2014 31 มีนาคม ค.ศ. 2016
กีฬาขี่ม้าในโอลิมปิกฤดูร้อน 2016 – รอบคัดเลือก

การแข่งขันกีฬาขี่ม้าในโอลิมปิกฤดูร้อน 2016 รอบคัดเลือก เป็นการแข่งขันขี่ม้าเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 200 คน การคัดเลือกสิ้นสุดเมื่อวันที่ 23 สิงหาคม ค.ศ. 2014 - 6 มีนาคม ค.ศ. 2016
ทองย้อย กลิ่นทอง

ทองย้อย กลิ่นทอง อดีตสมาชิกสภาผู้แทนราษฎรจังหวัดเชียงใหม่
ประวัติ.
ทองย้อย กลิ่นทอง เป็นบุตรของนายทองอยู่ กลิ่นทอง อดีตปลัดอำเภอเมืองแพร่ กับนางนิล กลิ่นทอง ครอบครัวมีภูมิลำเนาเดิมอยู่ที่จังหวัดสุโขทัย แต่นายทองย้อย เกิดที่จังหวัดแพร่ เมื่อครั้งบิดารับราชการในตำแหน่งปลัดอำเภอเมืองแพร่
ทองย้อย ได้เข้ารับการศึกษาที่โรงเรียนประจำมณฑลมหาราษฎร์ จังหวัดแพร่ ต่อมาเข้าเรียนต่อชั้นมัธยมปลายที่โรงเรียนบุญวาทย์วิทยาลัย จังหวัดลำปาง เมื่อจบการศึกษาจึงเข้ารับราชการที่กรมไปรษณีย์โทรเลข เมื่อปี พ.ศ. 2472 และได้เข้าเรียนวิชากฎหมาย ธรรมศาสตรบัณฑิตที่มหาวิทยาลัยธรรมศาสตร์
ทองย้อย ลาออกจากราชการเพื่อลงสมัครรับเลือกตั้งเป็นสมาชิกสภาจังหวัด (ส.จ.) และได้รับเลือกตั้งถึง 3 สมัย จากนั้นได้รับเลือกเป็นเทศมนตรี ในเทศบาลนครเชียงใหม่ ในปี พ.ศ. 2486, 2489 และ 2490 ซึ่งหมดวาระในปี พ.ศ. 2492 ประกอบกับได้มีการกำหนดให้มีการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2492 ซึ่งเป็นการเลือกตั้งเพิ่มเติมตามจำนวนราษฎรที่เพิ่มขึ้น ในส่วนของจังหวัดเชียงใหม่ มีจำนวน 1 คน นายทองย้อยจึงลงสมัครรับเลือกตั้ง และได้รับเลือกเป็น ส.ส. สมัยแรก
ทองย้อย เป็นนักธุรกิจที่รับสัมปทานเหมืองแร่ (ดีบุก ซีไรท์) ในท้องที่จังหวัดแม่ฮ่องสอน และประกอบอาชีพทนายความ
ทองย้อย สมรสกับนางชวนพิศ กลิ่นทอง มีบุตร 8 คน และนายทองย้อย เสียชีวิตในต้นปี พ.ศ. 2526 ด้วยโรคมะเร็งปอด ขณะมีอายุ 73 ปี
กีฬาฟันดาบในโอลิมปิกฤดูร้อน 2016 – รอบคัดเลือก

การแข่งขันกีฬาฟันดาบในโอลิมปิกฤดูร้อน 2016 รอบคัดเลือก เป็นการแข่งขันฟันดาบเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 213 คน แต่ละประเทศสามารถส่งนักกีฬาเข้าแข่งขันได้สูงสุด 10 คน (1 คนต่อรายการ) การคัดเลือกสิ้นสุดเมื่อวันที่ 4 เมษายน ค.ศ. 2016
กีฬายิมนาสติกในโอลิมปิกฤดูร้อน 2016 – รอบคัดเลือกยิมนาสติกสากลชาย

การแข่งขันกีฬายิมนาสติกสากลชายในโอลิมปิกฤดูร้อน 2016 รอบคัดเลือก เป็นการแข่งขันยิมนาสติกเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้า ได้แก่ ประเภททีม 8 ทีม, บุคคลรวมอุปกรณ์ 24 คน และ ประเภทอุปกรณ์ 6 ชนิด ชนิดละ 8 คน การคัดเลือกสิ้นสุดเมื่อวันที่ 6 สิงหาคม ค.ศ. 2016
กีฬายิมนาสติกในโอลิมปิกฤดูร้อน 2016 – รอบคัดเลือกยิมนาสติกสากลหญิง

การแข่งขันกีฬายิมนาสติกหญิงในโอลิมปิกฤดูร้อน 2016 รอบคัดเลือก เป็นการแข่งขันยิมนาสติกเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด ได้แก่ 8 ทีม, บุคคลรวมอุปกรณ์ 24 คน และประเภทอุปกรณ์ 4 ชนิด ขนิดละ 8 คน การคัดเลือกสิ้นสุดเมื่อวันที่ 7 สิงหาคม ค.ศ.2016
กีฬาบาสเกตบอลชายในโอลิมปิกฤดูร้อน 2016 – รอบคัดเลือก

การแข่งขันกีฬาบาสเกตบอลชายในโอลิมปิกฤดูร้อน 2016 รอบคัดเลือก เป็นการแข่งขันบาสเกตบอลเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 12 ทีม แต่ละประเทศสามารถส่งนักกีฬาเข้าแข่งขันได้สูงสุด 14 คน (1 คนต่อรายการ) การคัดเลือกสิ้นสุดเมื่อ ค.ศ. 2014-2016
กีฬาแฮนด์บอลชายในโอลิมปิกฤดูร้อน 2016 – รอบคัดเลือก

การแข่งขันกีฬาแฮนด์บอลชายในโอลิมปิกฤดูร้อน 2016 รอบคัดเลือก เป็นการแข่งขันแฮนด์บอลเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 12 ทีม การคัดเลือกสิ้นสุดเมื่อเดือนมกราคม ค.ศ. 2015 - เมษายน ค.ศ. 2016
กีฬาแฮนด์บอลหญิงในโอลิมปิกฤดูร้อน 2016 – รอบคัดเลือก

การแข่งขันกีฬาแฮนด์บอลหญิงในโอลิมปิกฤดูร้อน 2016 รอบคัดเลือก เป็นการแข่งขันแฮนด์บอลเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 12 ทีม การคัดเลือกสิ้นสุดเมื่อเดือนมกราคม ค.ศ. 2015 - เมษายน ค.ศ. 2016
กีฬาโปโลน้ำชายในโอลิมปิกฤดูร้อน 2016 – รอบคัดเลือก

การแข่งขันกีฬาโปโลน้ำชายในโอลิมปิกฤดูร้อน 2016 รอบคัดเลือก เป็นการแข่งขันโปโลน้ำเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 12 ทีม การคัดเลือกสิ้นสุดเมื่อวันที่ 3-10 เมษายน ค.ศ. 2016
กีฬาโปโลน้ำหญิงในโอลิมปิกฤดูร้อน 2016 – รอบคัดเลือก

การแข่งขันกีฬาโปโลน้ำหญิงในโอลิมปิกฤดูร้อน 2016 รอบคัดเลือก เป็นการแข่งขันโปโลน้ำเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 12 ทีม แต่ละประเทศสามารถส่งนักกีฬาเข้าแข่งขันได้สูงสุด 1 ทีม การคัดเลือกสิ้นสุดเมื่อวันที่ 21-28 มีนาคม ค.ศ. 2016
สมาคมฟุตบอลมอนเตเนโกร

สมาคมฟุตบอลมอนเตเนโกร (มอนเตเนโกร: "Fudbalski savez Crne Gore", FSCG / Фудбалски савез Црне Горе, ФСЦГ) เป็นหน่วยงานที่บริหารฟุตบอลในประเทศโครเอเชีย มีสำนักงานใหญ่ตั้งอยู่ที่เมืองหลวงของประเทศอย่างพอดกอรีตซา
สมาคมทำหน้าที่ควบคุมการแข่งขันมอนเตเนกรินเฟิสต์ลีก, เซคันด์ลีก และเทิร์ดลีก ซึ่งทั้งสามลีก มีสโมสรเข้าร่วมแข่งขันรวมกันทั้งสิ้น 45 สโมสร นอกจากนี้ยังควบคุมมอนเตเนกรินวีเมนส์ลีกและฟุตบอลคัพทั้งชายและหญิง เช่นเดียวกันกับฟุตบอลทีมชาติมอนเตเนโกรชุดใหญ่และชุดเยาวชน
สมาคมก่อตั้งขึ้นใน ค.ศ. 1931 ในฐานะสมาคมย่อยของสมาคมฟุตบอลยูโกสลาเวีย ต่อมาระหว่าง ค.ศ. 2003–2006 สมาคมเป็นส่วนหนึ่งของสมาคมฟุตบอลเซอร์เบียและมอนเตเนโกร ต่อมาสมาคมได้เข้าร่วมเป็นสมาชิกยูฟ่าในเดือนมกราคม ค.ศ. 2007 และเป็นสมาชิกฟีฟ่าในอีกสี่เดือนถัดมา
คาร์ล เบธเก

คาร์ล เบธเก (14 กุมภาพันธ์ 2390 – 11 เมษายน 2442) วิศวกรชาวเยอรมัน อดีตเจ้ากรมคนแรกของ กรมรถไฟ หรือ การรถไฟแห่งประเทศไทย ในปัจจุบัน ช่วงปี พ.ศ. 2439 – 2442
ในปี พ.ศ. 2431 นายเบธเกซึ่งขณะนั้นทำงานเป็นวิศวกรให้กับบริษัท ครุปป์ บริษัทผู้ผลิตเหล็กและอาวุธรายใหญ่ของเยอรมนีในขณะนั้นได้เดินทางเข้ามารับราชการใน สยาม และได้วางแผนการก่อสร้างเส้นทางรถไฟสายต่าง ๆ จนได้รับโปรดเกล้าฯ แต่งตั้งให้ดำรงตำแหน่งเจ้ากรมรถไฟเป็นคนแรกและได้รับพระราชทานเครื่องราชอิสริยาภรณ์ชั้นมงกุฎไทยชั้น ทวีติยาภรณ์มงกุฎไทย เมื่อวันที่ 26 มีนาคม พ.ศ. 2439 อันตรงกับวันเปิดเส้นทางรถไฟสายแรก
คาร์ล เบธเก ถึงแก่กรรมด้วยโรค อหิวาตกโรค เมื่อวันที่ 11 เมษายน พ.ศ. 2442 ต่อมาในวันที่ 28 เมษายน พ.ศ. 2442 ได้มีพระบรมราชโองการโปรดเกล้าฯ แต่งตั้งให้นาย เฮอร์แมน เกิตส นายช่างกลใหญ่ประจำกรมรถไฟดำรงตำแหน่งเจ้ากรมรถไฟสืบต่อมา
มอนเตเนกรินเฟิสต์ลีก

มอนเตเนกรินเฟิสต์ลีก (มอนเตเนโกร: "Prva crnogorska fudbalska liga" — "Prva CFL" — "1. CFL") เป็นลีกฟุตบอลระดับสูงสุดของประเทศมอนเตเนโกร ก่อตั้งขึ้นใน ค.ศ. 2006 อยู่ภายใต้การดูแลของสมาคมฟุตบอลมอนเตเนโกร มีสโมสรเข้าร่วมแข่งขัน 10 สโมสร ทีมชนะเลิศจะได้สิทธิ์เข้าร่วมแข่งขันยูฟ่าแชมเปียนส์ลีกรอบคัดเลือกรอบสอง ทีมอันดับที่สอง ทีมอันดับที่สาม และทีมชนะเลิศมอนเตเนกรินคัพ จะได้สิทธิ์เข้าร่วมแข่งขันยูฟ่ายูโรปาลีกรอบคัดเลือก ทีมอันดับสุดท้ายจะต้องตกชั้นสู่มอนเตเนกรินเซคันด์ลีก และสองทีมถัดจากทีมอันดับสุดท้าย จะต้องไปเพลย์ออฟเพื่อหนีตกชั้นต่อไป
ทำเนียบแชมป์.
นับตั้งแต่ก่อตั้งลีกในฤดูกาล 2006–07 มี 6 สโมสรที่คว้าแชมป์ลีกได้ โดยบูดุชนอสต์และซุตเยสกา ชนะเลิศทีมละ 4 สมัย ในขณะที่รูดาร์และมอเกรน ชนะเลิศทีมละ 2 สมัย
ซุตเยสกาเป็นเพียงสโมสรเดียวที่สามารถป้องกันแชมป์ได้ โดยทำได้ 2 ครั้ง ในฤดูกาล 2013–14 และ 2018–19
กองพลทหารราบที่ 15

กองพลทหารราบที่ 15 เป็นกองพลทหารราบของกองทัพบกไทย ปัจจุบันเป็นหน่วยขึ้นตรงของกองทัพภาคที่ 4 ประกอบด้วยกรมทหารราบที่ 151, กรมทหารราบที่ 152, กรมทหารราบที่ 153 และกรมสนับสนุน กองพลทหารราบที่ 15 ซึ่งกองพลนี้กำลังสู้รบในความไม่สงบในชายแดนภาคใต้ของประเทศไทยปัจจุบัน (1 เมษายน พ.ศ. 2568) พลตรี ณรงค์ ตันติสิทธิพร เป็นผู้บัญชาการ
ประวัติ กองพลทหารราบที่ 15.
การก่อความไม่สงบในภาคใต้ได้เริ่มขึ้นเพื่อโต้ตอบพระราชบัญญัติวัฒนธรรมแห่งชาติ พ.ศ. 2487 ของนายกรัฐมนตรี จอมพล แปลก พิบูลสงคราม ซึ่งแทนที่การใช้ภาษามลายูในโรงเรียนของภูมิภาคด้วยภาษาไทย รวมถึงยกเลิกศาลอิสลามท้องถิ่นในสามจังหวัดชายแดนที่มีชาติพันธุ์มาเลย์ และมุสลิมเป็นส่วนใหญ่ในจังหวัดยะลา, จังหวัดปัตตานี และจังหวัดนราธิวาส อย่างไรก็ตามมักจะอยู่ในระดับที่ค่อนข้างเล็ก การก่อความไม่สงบทวีความรุนแรงขึ้นในปี พ.ศ. 2544 ในระหว่างรัฐบาลของนายกรัฐมนตรี ดร.ทักษิณ ชินวัตร การโจมตีของผู้ก่อการร้ายได้ขยายไปสู่ชนชาติไทยฝ่ายข้างน้อยในจังหวัดดังกล่าว ส่วนกองทัพไทยได้ตอบโต้ด้วยยุทธวิธีติดอาวุธที่รุนแรง ซึ่งทําให้ส่งเสริมความรุนแรงเพิ่มขึ้น ในปลายปี พ.ศ. 2555 ความขัดแย้งได้สร้างความสูญเสีย 3,380 คน ซึ่งรวมถึงพลเรือน 2,316 คน, ทหาร 372 นาย, ตำรวจ 278 นาย, ผู้ต้องสงสัยก่อการร้าย 250 คน, เจ้าหน้าที่การศึกษา 157 คน และพระสงฆ์ 7 รูป ผู้เสียชีวิตหลายคนเป็นมุสลิม เพราะพวกเขาตกเป็นเป้าหมายเพราะสันนิษฐานว่าให้การสนับสนุนรัฐบาลไทย
การจัดตั้งกองพลทหารราบที่ 15.
เนื่องจากเหตุการณ์ความไม่สงบในพื้นที่ 3 จังหวัดชายแดนใต้ ตั้งแต่วันที่ 4 มกราคม พ.ศ. 2547 และเมื่อปลายปี พ.ศ. 2547 พลเอก ประวิตร วงษ์สุวรรณ ผู้บัญชาการทหารบก ในขณะนั้น ได้เสนอรัฐบาลจัดตั้งหน่วยทหารขึ้นเพื่อแก้ไขปัญหาในพื้นที่จังหวัดชายแดนภาคใต้ เมื่อวันที่ 1 เมษายน พ.ศ. 2548 กองทัพบกจึงได้แปรสภาพกองพลทหารราบที่ 16 ซึ่งเป็นกองพลทหารราบหนึ่งของกองทัพบก เป็นกองพลพัฒนาและพิทักษ์ทรัพยากร มีที่ตั้งชื่อชั่วคราวอยู่ที่ค่ายสมเด็จพระศรีสุริโยทัย ตำบลหนองแก อำเภอหัวหิน จังหวัดประจวบคีรีขันธ์ และ เมื่อวันที่ 1 เมษายน พ.ศ. 2550 ได้เปลี่ยนนามหน่วย จากเดิม คือ กองพลพัฒนาและพิทักษ์ทรัพยากร เป็นกองพลทหารราบที่ 15 และในวันที่ 19 สิงหาคม พ.ศ. 2553 ได้เคลื่อนย้ายกองบัญชาการกองพลมาตั้งในพื้นที่ ตำบลบ่อทอง อำเภอหนองจิก จังหวัดปัตตานี และได้ทะยอยเคลื่อนย้ายกำลังเข้ามาปฏิบัติงานและก่อสร้างค่ายหน่วยต่างๆ ในพื้นที่จังหวัดชายแดนใต้อย่างต่อเนื่อง ต่อมาเมื่อวันที่ 15 กุมภาพันธ์ พ.ศ. 2559 ได้ทรงพระราชทานพระบรมราชานุญาตให้ใช้นามค่ายเดิมว่า ค่ายสมเด็จพระสุริโยทัย ตั้งแต่เริ่มจัดตั้งหน่วยเป็นต้นมา
คุรุทวาราเดห์ราสาหิบ

คุรุทวาราเดห์ราสาหิบ หรือ คุรุทวาราเดราซาฮิบ (Gurdwara Dera Sahib;) เป็นคุรุทวาราของศาสนาซิกข์ในเมืองลาฮอร์ ประเทศปากีสถาน สร้างขึ้น ณ ตำแหน่งที่คุรุศาสดาองค์ที่ 5 ของซิกข์ คุรุอารจัน สละชีพเพื่อความเชื่อของตน (martyred) ในปี ค.ศ. 1606
คุรุทวาราตั้งอยู่ริมนอกของส่วนในประตูเมืองลาฮอร์ และเป็นส่วนหนึ่งของหมู่โบราณสถานสำคัญซึ่งประกอบด้วย ป้อมละฮอร์, สมาธิรันจิต สิงห์, ฮซูรีบาฆ, ประตูโรศไน และมัสยิดบาดชาฮี
ความสำคัญ.
คุรุอรชุนถูกคุมขังและทรมานโดย จักรพรรดิโมกุลพระนามจักรพรรดิชะฮันคีร์ ตรงตำแหน่งที่ปัจจุบันคือคุรุทวาราลาลขูฮี (Gurdwara Lal Khoohi) ซึ่งหลังถูกทิ้งร้างได้กลายมาเป็นมัสยิด "Haq Chaar Yaar" การที่คุรุอรชุนถูกทรมานนั้นทำให้เพื่อนสนิทของคุรุ ปราชญ์ชาวมุสลิมนามว่า Mian Mir โกรธมาก ในวันที่ห้าของการทรมาน คุรุได้รับอนุญาตให้ลงอาบน้ำในแม่น้ำ หลังได้การร้องของอย่างหนักจาก Mian Mir หลังคุรุนำตัวลงแช่ในน้ำ ท่านได้หายตัวไป การค้นหาตัวโดยโมกุลก็ไม่พบร่างของท่านอีก
ลูอิส ไวเลอร์

ลูอิส ไวเลอร์ (9 กันยายน 2406-16 มกราคม 2461) วิศวกรโยธา ชาวเยอรมันและเจ้า กรมรถไฟ หรือ การรถไฟแห่งประเทศไทย ในปัจจุบันคนที่ 3 ช่วงปี พ.ศ. 2447-2460
นายไวเลอร์ได้เข้ารับราชการในกรมรถไฟในตำแหน่ง เซ็กชั่นเอ็นจิเนียร์ และได้รับพระราชทานเครื่องราชอิสริยาภรณ์ชั้น จัตุรถาภรณ์ช้างเผือก เมื่อวันที่ 26 มีนาคม พ.ศ. 2439 อันตรงกับวันเปิดเส้นทางรถไฟสายแรก กระทั่งมีพระบรมราชโองการโปรดเกล้าฯ ให้นายไวเลอร์เป็นเจ้ากรมรถไฟเมื่อวันที่ 1 กรกฎาคม พ.ศ. 2447 แทนนาย เฮอร์แมน เกิตส ที่ถวายบังคมลาออกจากตำแหน่งเพื่อกลับไปยังบ้านเมือง
กระทั่งวันที่ 5 มิถุนายน พ.ศ. 2460 พระบาทสมเด็จพระมงกุฎเกล้าเจ้าอยู่หัว ได้มีพระบรมราชโองการโปรดเกล้าฯ ให้ พระเจ้าน้องยาเธอ กรมขุนกำแพงเพ็ชร์อัครโยธิน เป็นผู้บัญชาการรถไฟชั่วคราว ทำให้นายไวเลอร์พ้นจากตำแหน่งเจ้ากรมรถไฟสายเหนือ จากนั้นในวันที่ 27 เดือนเดียวกันได้มีพระบรมราชโองการโปรดเกล้าฯ ให้ พระเจ้าน้องยาเธอ กรมขุนกำแพงเพชรอัครโยธิน เป็นผู้บัญชาการกรมรถไฟหลวง และโปรดเกล้าฯ ให้นายไวเลอร์เป็นหัวหน้าแผนกวิชาในกรมรถไฟหลวง
อเล็คซันเดอร์ นือเบิล

อเล็คซันเดอร์ นือเบิล (เกิด 30 กันยายน ค.ศ. 1996) เป็นนักฟุตบอลชาวเยอรมัน ปัจจุบันเล่นในตำแหน่งผู้รักษาประตูให้กับสโมสรฟุตบอลไบเอิร์นมิวนิก และทีมชาติเยอรมนี
สโมสรอาชีพ.
ชัลเคอ 04.
เมื่อ 14 พฤษภาคม ค.ศ. 2016 นือเบิลเปิดตัวครั้งแรกในบุนเดิสลีกา ในเกมที่พบกับ เทเอ็สเก ฮ็อฟเฟินไฮม์ เขาลงเล่นแทนที่ รัล์ฟ แฟร์มัน หลังเวลา 90 นาที
ฤดูกาล 2018–19.
นือเบิลเริ่มต้นฤดูกาลด้วยการเป็นผู้รักษาประตูสำรองของ รัล์ฟ แฟร์มัน ซึ่งหลังพักช่วงกลางฤดูกาล โดเมนีโก เตเดสโก ผู้จัดการทีมชัลเคอ 04 ได้ลดบทบาทของแฟร์มัน และให้นือเบิลเป็นผู้รักษาประตูตัวเลือกแรก เมื่อ 2 กุมภาพันธ์ ค.ศ. 2019 นือเบิลโดนไล่ออกจากสนามด้วยใบแดง ในเกมที่พบกับโบรุสซีอาเมินเชินกลัทบัค และโดนพักการแข่งขันบุนเดสลีกา สองนัดถัดไปของสโมสร นือเบิลลงเล่นให้กับชัลเคอทุกนัดหลังได้รับเลือกให้เป็นผู้รักษาประตูตัวเลือกแรก ยกเว้นการแข่งขันสองนัดที่เขาโดนแบนชั่วคราว
ฤดูกาล 2019–20.
เมื่อ 6 สิงหาคม ค.ศ. 2019 นือเบิลได้รับเลือกจาก ดาวิท วากเนอร์ ผู้จัดการทีมชัลเคอ 04 ให้เป็นกัปตันทีม นือเบิลเข้าสู่ฤดูกาลใหม่ โดยเหลือเวลาเพียง 1 ปีจากสัญญาของเขากับชัลเคอ เมื่อ 22 ธันวาคม ค.ศ. 2019 ชัลเคอเปิดเผยว่า นือเบิลได้แจ้งต่อสโมสรว่าเขาจะไม่ต่อสัญญาใหญ่ เมื่อ 4 มกราคม ค.ศ. 2020 นือเบิลเซ็นสัญญากับไบเอิร์นมิวนิกแบบไร้ค่าตัว หลังสิ้นสุดฤดูกาล ตำแหน่งกัปตันของเขา แทนที่โดยOmar Mascarell นือเบิลย้ายไปเข้าร่วมกับไบเอิร์นมิวนิกเมื่อ 30 มิถุนายน ค.ศ. 2020
 "ณ วันที่ ลงเล่น ณ วันที่ 27 มิถุนายน ค.ศ. 2020"
กีฬากรีฑาในโอลิมปิกฤดูร้อน 2012 – รอบคัดเลือก

การแข่งขันกีฬากรีฑาในโอลิมปิกฤดูร้อน 2012 รอบคัดเลือก เป็นการแข่งขันกรีฑาเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 1,200 คน แต่ละประเทศสามารถส่งนักกีฬาเข้าแข่งขันได้สูงสุด 3 คนต่อรายการ การคัดเลือกสิ้นสุดเมื่อวันที่ 30 มิถุนายน ค.ศ 2012
ภิญโญ อินทวิวัฒน์

ภิญโญ อินทวิวัฒน์ (5 มกราคม พ.ศ. 2447 – 11 เมษายน พ.ศ. 2493) อดีตสมาชิกสภาผู้แทนราษฎรจังหวัดเชียงใหม่ 1 สมัย อดีตนายกเทศมนตรีนครเชียงใหม่ อดีตปลัดอำเภอหลายอำเภอ
ประวัติ.
ภิญโญ อินทวิวัฒน์ เป็นบุตรของพระยาจ่าบ้านรัษฎาโยนัคราช (ก้อนแก้ว อินทวิวัฒน์) กับนางจันทร์แก้ว อินทวิวัฒน์ มีพี่น้อง 8 คน ซึ่งคนหนึ่งคือ นางจินดา บุญเฉลียว สมรสกับพระศรีวรานุรักษ์ นายภิญโญเข้ารับการศึกษาที่โรงเรียนมหาดเล็กหลวง เชียงใหม่ ต่อมาโรงเรียนมหาดเล็กหลวง เชียงใหม่ เลิกกิจการจึงย้ายไปเรียนต่อที่โรงเรียนปรินส์รอยแยลส์วิทยาลัย
ภิญโญ เข้ารับราชการเป็นปลัดอำเภอ จนกระทั่งในปี พ.ศ. 2481 ได้มีการเลือกตั้งสมาชิกสภาผู้แทนราษฎรเป็นการทั่วไป นายภิญโญ จึงตัดสินใจลงสมัครรับเลือกตั้ง ซึ่งเป็นเขตเลือกตั้งที่ทับซ้อนกับพระศรีวรานุรักษ์ (ศรี บุญเฉลียว) อดีต ส.ส.เชียงใหม่ และเป็นพี่เขยของภิญโญ ทำให้พระศรีวรานุรักษ์ ต้องถอนตัวจากการลงสมัคร ภิญโญได้รับเลือกตั้งเป็น ส.ส.สมัยแรก เนื่องจากเคยเป็นปลัดอำเภอเมืองเชีงใหม่ เป็นที่รู้จักของประชาชน และบิดาก็ยังเป็นที่รู้จักอีกด้วย ต่อมาในปี 2492 ได้รับเลือกตั้งเป็นนายกเทศมนตรีนครเชียงใหม่ 
ภิญโญ สมรสกับเจ้าจันทร์สม ณ เชียงใหม่ ไม่มีบุตร แต่ได้รับเอาเจ้ายาใจ ณ เชียงใหม่ บุตรสาวของเจ้าบุญปั๋น ณ เชียงใหม่ (น้องชายเจ้าจันทร์สม) มาเลี้ยงดู นายภิญโญ เสียชีวิตในปี พ.ศ. 2493 จากโรคไข้รากสาดน้อย ขณะอายุได้ 46 ปี
กีฬายิงธนูในโอลิมปิกฤดูร้อน 2012 – รอบคัดเลือก

การแข่งขันกีฬายิงธนูในโอลิมปิกฤดูร้อน 2012 รอบคัดเลือก เป็นการแข่งขันยิงธนูเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 28 คน แต่ละประเทศสามารถส่งนักกีฬาเข้าแข่งขันได้สูงสุด 6 คน (1 คนต่อรายการ) การคัดเลือกเมื่อวันที่ 2 กรกฎาคม ค.ศ. 2011 - 1 กรกฎาคม ค.ศ. 2012
กีฬาแบดมินตันในโอลิมปิกฤดูร้อน 2012 – รอบคัดเลือก

การแข่งขันกีฬาแบดมินตันในโอลิมปิกฤดูร้อน 2012 รอบคัดเลือก เป็นการแข่งขันแบดมินตันเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 172 คน การคัดเลือกเมื่อวันที่ 2 พฤษภาคม ค.ศ. 2011 - 29 เมษายน ค.ศ. 2012
กีฬามวยสากลสมัครเล่นในโอลิมปิกฤดูร้อน 2012 – รอบคัดเลือก

การแข่งขันกีฬามวยสากลสมัครเล่นในโอลิมปิกฤดูร้อน 2012 รอบคัดเลือก เป็นการแข่งขันมวยสากลสมัครเล่นเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 285 คน แต่ละประเทศสามารถส่งนักกีฬาเข้าแข่งขันได้สูงสุด 10 คน (1 คนต่อรายการ) การคัดเลือกสิ้นสุดเมื่อวันที่ 19 พฤษภาคม ค.ศ. 2012
กีฬาเรือแคนูในโอลิมปิกฤดูร้อน 2012 – รอบคัดเลือก

การแข่งขันกีฬาเรือแคนูในโอลิมปิกฤดูร้อน 2012 รอบคัดเลือก เป็นการแข่งขันเรือแคนูเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 325 คน แต่ละประเทศสามารถส่งนักกีฬาเข้าแข่งขันได้สูงสุด 5 คน (1 คนต่อรายการ) การคัดเลือกสิ้นสุดเมื่อวันที่ กรกฎาคม ค.ศ. 2010
กีฬาจักรยานในโอลิมปิกฤดูร้อน 2012 – รอบคัดเลือก

การแข่งขันกีฬาจักรยานในโอลิมปิกฤดูร้อน 2012 รอบคัดเลือก เป็นการแข่งขันจักรยานเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 238 คน แต่ละประเทศสามารถส่งนักกีฬาเข้าแข่งขันได้สูงสุด 14 คน (1 คนต่อรายการ) การคัดเลือกสิ้นสุดเมื่อวันที่ 25 เมษายน ค.ศ. 2012
มอนเตเนกรินคัพ

มอนเตเนกรินคัพ (มอนเตเนโกร/เซอร์เบีย: "Kup Crne Gore") เป็นการแข่งขันฟุตบอลคัพแห่งชาติของประเทศมอนเตเนโกร ก่อตั้งขึ้นใน ค.ศ. 2006 ทีมชนะเลิศฟุตบอลคัพนี้จะได้สิทธิ์เข้าร่วมแข่งขันยูฟ่ายูโรปาลีก สโมสรที่ประสบความสำเร็จในรายการนี้มากที่สุดคือ รูดาร์ ซึ่งชนะเลิศ 4 สมัย รองลงมาบูดุชนอสต์และติโตกราด ซึ่งชนะเลิศทีมละ 2 สมัย
สโมสรฟุตบอลบูดูชนอสต์พอดกอรีตซา

สโมสรฟุตบอลบูดูชนอสต์พอดกอรีตซา  เป็นสโมสรฟุตบอลอาชีพมอนเตเนโกร ตั้งอยู่ที่กรุงพอดกอรีตซาซึ่งเป็นเมืองหลวงของประเทศ ปัจจุบันแข่งขันในมอนเตเนกรินเฟิสต์ลีก สีประจำสโมสรคือสีน้ำเงินและสีขาว
สโมสรก่อตั้งขึ้นใน ค.ศ. 1925 และได้เริ่มแข่งขันในยูโกสลาฟเฟิสต์ลีกใน ค.ศ. 1946 ช่วงนั้นสโมสรถูกเรียกกันในอีกชื่อว่า "บูดูชนอสต์ติโตกราด" ต่อมาหลังจากการประกาศเอกราชของมอนเตเนโกรใน ค.ศ. 2006 สโมสรชนะเลิศมอนเตเนกรินเฟิสต์ลีก 4 สมัย และมอนเตเนกริน 1 สมัย พวกเขาเป็นสโมสรจากมอนเตเนโกรที่ได้ลงเล่นในการแข่งขันระดับทวีปยุโรปมากที่สุด โดยเคยชนะเลิศยูฟ่าอินเตอร์โตโตคัพในปี 1981 สโมสรได้ผลิตผู้เล่นชั้นนำของยุโรปหลายคน ซึ่งรวมถึงกองหน้าที่เคยคว้าแชมป์ยูฟ่าแชมเปียนส์ลีกอย่าง และ
เกียรติประวัติ.
ลีกแห่งชาติ – 7
คัพแห่งชาติ – 2
แชมเปียนชิป – 4
นานาชาติ – 1
สนามกีฬานครพอดกอรีตซา

สนามกีฬานครพอดกอรีตซา (มอนเตเนโกร/เซอร์เบีย: "Stadion pod Goricom") เป็นสนามกีฬาอเนกประสงค์ที่ตั้งอยู่ที่กรุงพอดกอรีตซา เมืองหลวงของประเทศมอนเตเนโกร มีการปรับปรุงสนามและติดตั้งเก้าอี้อยู่บ่อยครั้ง จนกระทั่งในปัจจุบัน สนามแห่งนี้มีความจุ 11,264 ที่นั่ง สนามแห่งนี้เป็นสนามเหย้าของฟุตบอลทีมชาติมอนเตเนโกรและสโมสรฟุตบอลบูดุชนอสต์พอดกอรีตซา นอกจากนี้ ยังใช้จัดการแข่งขันนัดชิงชนะเลิศมอนเตเนกรินคัพ ในอดีตเคยใช้การแข่งขันนัดชิงชนะเลิศรีพับบลิกคัพออฟมอนเตเนโกร และเคยเป็นสนามเหย้าของสโมสรติโตกราดในช่วงระหว่าง ค.ศ. 1953–1997
กีฬากระโดดน้ำในโอลิมปิกฤดูร้อน 2012 – รอบคัดเลือก

การแข่งขันกีฬากระโดดน้ำในโอลิมปิกฤดูร้อน 2012 รอบคัดเลือก เป็นการแข่งขันกระโดดน้ำเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 136 คน แต่ละประเทศสามารถส่งนักกีฬาเข้าแข่งขันได้สูงสุด 4 คน (1 คนต่อรายการ) การคัดเลือกสิ้นสุดเมื่อวันที่ 26 กุมภาพันธ์ ค.ศ. 2012
กีฬาขี่ม้าในโอลิมปิกฤดูร้อน 2012 – รอบคัดเลือก

การแข่งขันกีฬาขี่ม้าในโอลิมปิกฤดูร้อน 2012 รอบคัดเลือก เป็นการแข่งขันขี่ม้าเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 200 คน แต่ละประเทศสามารถส่งนักกีฬาเข้าแข่งขันได้สูงสุด 3 คน การคัดเลือกสิ้นสุดเมื่อวันที่ 2 พฤศจิกายน ค.ศ. 2011
ฟุตบอลในประเทศมอนเตเนโกร

มอนเตเนโกรเป็นอิสระตั้งแต่ช่วงยุคกลางจนถึงช่วง ค.ศ. 1918 ซึ่งประเทศได้เป็นสหภาพร่วมกับเซอร์เบีย และต่อมาก็กลายเป็นส่วนหนึ่งของยูโกสลาเนีย ก่อนที่จะเป็นสหภาพรัฐของเซอร์เบียและมอนเตเนโกร ในช่วงนี้ ฟุตบอลในประเทศมอนเตเนโกร ยังคงเป็นส่วนหนึ่งของฟุตบอลในยูโกสลาเวีย จนกระทั่งมอนเตเนโกรประกาศเอกราชในช่วงกลางปี 2006 จึงได้มีการก่อตั้งสมาคมฟุตบอลเป็นของตนเอง
ปัจจุบัน มอนเตเนโกรมีลีกฟุตบอลสามระดับ โดยลีกระดับสูงสุดคือมอนเตเนกรินเฟิสต์ลีก และลีกระดับต่ำสุดคือมอนเตเนกรินเทิร์ดลีก ซึ่งออกเป็นสามภูมิภาค ได้แก่ เหนือ กลาง และใต้ นับตั้งแต่ ค.ศ. 2007 ทีมชนะเลิศเฟิสต์ลีกจะได้สิทธิ์เข้าร่วมแข่งขันรอบคัดเลือกของยูฟ่าแชมเปียนส์ลีก ส่วนทีมรองชนะเลิศ ทีมอันดับที่สามของลีก และทีมชนะเลิศมอนเตเนกรินคัพจะได้สิทธิ์เข้าร่วมแข่งขันรอบคัดเลือกของยูฟ่ายูโรปาลีก ฟุตบอลคัพหลักของประเทศคือมอนเตเนกรินคัพ รองลงมาคือรีเจียนนัลคัพ
กีฬาฟันดาบในโอลิมปิกฤดูร้อน 2012 – รอบคัดเลือก

การแข่งขันกีฬาฟันดาบในโอลิมปิกฤดูร้อน 2012 รอบคัดเลือก เป็นการแข่งขันฟันดาบเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 212 คน การคัดเลือกสิ้นสุดเมื่อวันที่ 2 เมษายน ค.ศ 2012
กีฬายิมนาสติกในโอลิมปิกฤดูร้อน 2012 – รอบคัดเลือก

การแข่งขันกีฬายิมนาสติกในโอลิมปิกฤดูร้อน 2012 รอบคัดเลือก เป็นการแข่งขันยิมนาสติกเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 324 คน การคัดเลือกสิ้นสุดเมื่อวันที่ 18 มกราคม ค.ศ. 2012
กีฬายูโดในโอลิมปิกฤดูร้อน 2012 – รอบคัดเลือก

การแข่งขันกีฬายูโดในโอลิมปิกฤดูร้อน 2012 รอบคัดเลือก เป็นการแข่งขันยูโดเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 388 คน แต่ละประเทศสามารถส่งนักกีฬาเข้าแข่งขันได้สูงสุด 14 คน (1 คนต่อรายการ) การคัดเลือกสิ้นสุดเมื่อวันที่ 1 พฤษภาคม ค.ศ. 2012
มอร์แกน ซ็องซง

มอร์แกน ซ็องซง  เป็นนักฟุตบอลอาชีพชาวฝรั่งเศส ปัจจุบันเล่นให้กับแอสตันวิลลา ในพรีเมียร์ลีก เริ่มเข้าสู่อาชีพในฤดูกาล 2012–13 กับสโมสรเลอม็อง ต่อมาในกลางปี 2013 ย้ายไปอยู่สโมสรมงเปอลีเย และต้นปี 2017 ได้ย้ายมาอยู่สโมสรออแล็งปิกเดอมาร์แซย์
กีฬาปัญจกีฬาสมัยใหม่ในโอลิมปิกฤดูร้อน 2012 – รอบคัดเลือก

การแข่งขันกีฬาปัญจกีฬาสมัยใหม่ในโอลิมปิกฤดูร้อน 2012 รอบคัดเลือก เป็นการแข่งขันปัญจกีฬาสมัยใหม่เพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 72 คน แต่ละประเทศสามารถส่งนักกีฬาเข้าแข่งขันได้สูงสุด 2 คน (1 คนต่อรายการ) การคัดเลือกสิ้นสุดเมื่อวันที่ 1 มิถุนายน ค.ศ. 2012
กีฬาเรือพายในโอลิมปิกฤดูร้อน 2012 – รอบคัดเลือก

การแข่งขันกีฬาเรือพายในโอลิมปิกฤดูร้อน 2012 รอบคัดเลือก เป็นการแข่งขันเรือพายเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 550 คน การคัดเลือกสิ้นสุดเมื่อวันที่ 23 พฤษภาคม ค.ศ. 2012
กีฬาเรือใบในโอลิมปิกฤดูร้อน 2012 – รอบคัดเลือก

การแข่งขันกีฬาเรือใบในโอลิมปิกฤดูร้อน 2012 รอบคัดเลือก เป็นการแข่งขันเรือใบเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 380 คน การคัดเลือกสิ้นสุดเมื่อวันที่ 20 พฤษภาคม ค.ศ. 2012
กีฬายิงปืนในโอลิมปิกฤดูร้อน 2012 – รอบคัดเลือก

การแข่งขันกีฬายิงปืนในโอลิมปิกฤดูร้อน 2012 รอบคัดเลือก เป็นการแข่งขันยิงปืนเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 390 คน การคัดเลือกสิ้นสุดเมื่อวันที่ 20 กุมภาพันธ์ ค.ศ. 2012
แขวงดุสิต

ดุสิต เป็นแขวงหนึ่งในพื้นที่เขตดุสิต กรุงเทพมหานคร และเป็นที่ตั้งของสำนักงานเขตดุสิต สภาพพื้นที่ส่วนใหญ่เป็นเขตพระราชฐานและสถานที่ราชการ ตั้งชื่อตามพระราชวังในพื้นที่
ที่ตั้งและอาณาเขต.
แขวงดุสิตตั้งอยู่ทางทิศใต้ของเขตดุสิต มีอาณาเขตติดต่อกับแขวงอื่นเรียงตามเข็มนาฬิกา ดังนี้
กีฬาว่ายน้ำในโอลิมปิกฤดูร้อน 2012 – รอบคัดเลือก

การแข่งขันกีฬาว่ายน้ำในโอลิมปิกฤดูร้อน 2012 รอบคัดเลือก เป็นการแข่งขันว่ายน้ำเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 950 คน แต่ละประเทศสามารถส่งนักกีฬาเข้าแข่งขันได้สูงสุด 2 คนต่อรายการ การคัดเลือกสิ้นสุดเมื่อวันที่ 3 กรกฎาคม ค.ศ. 2012
แขวงวชิรพยาบาล

วชิรพยาบาล เป็นแขวงหนึ่งในพื้นที่เขตดุสิต กรุงเทพมหานคร สภาพพื้นที่เป็นเขตสถานที่ราชการและสถานศึกษา ตั้งชื่อตามโรงพยาบาลมหาวิทยาลัยที่อยู่ในพื้นที่
ที่ตั้งและอาณาเขต.
แขวงวชิรพยาบาลตั้งอยู่ทางทิศตะวันตกของเขตดุสิต มีอาณาเขตติดต่อกับแขวงอื่นเรียงตามเข็มนาฬิกา ดังนี้
กีฬาระบำใต้น้ำในโอลิมปิกฤดูร้อน 2012 – รอบคัดเลือก

การแข่งขันกีฬาระบำใต้น้ำในโอลิมปิกฤดูร้อน 2012 รอบคัดเลือก เป็นการแข่งขันระบำใต้น้ำเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 100 คน แต่ละประเทศสามารถส่งนักกีฬาเข้าแข่งขันได้สูงสุด 8 คน (1 ทีมต่อรายการ) การคัดเลือกสิ้นสุดเมื่อวันที่ 22 เมษายน ค.ศ. 2012
กีฬาเทเบิลเทนนิสในโอลิมปิกฤดูร้อน 2012 – รอบคัดเลือก

การแข่งขันกีฬาเทเบิลเทนนิสในโอลิมปิกฤดูร้อน 2012 รอบคัดเลือก เป็นการแข่งขันเทเบิลเทนนิสเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 174 คน แต่ละประเทศสามารถส่งนักกีฬาเข้าแข่งขันได้สูงสุด 6 คน (1 คนต่อรายการ) การคัดเลือกสิ้นสุดเมื่อวันที่ 13 พฤษภาคม ค.ศ. 2012
กีฬาเทควันโดในโอลิมปิกฤดูร้อน 2012 – รอบคัดเลือก

การแข่งขันกีฬาเทควันโดในโอลิมปิกฤดูร้อน 2012 รอบคัดเลือก เป็นการแข่งขันเทควันโดเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 128 คน แต่ละประเทศสามารถส่งนักกีฬาเข้าแข่งขันได้สูงสุด 4 คน (1 คนต่อรายการ) การคัดเลือกสิ้นสุดเมื่อวันที่ 14 เมษายน ค.ศ. 2012
กีฬาเทนนิสในโอลิมปิกฤดูร้อน 2012 – รอบคัดเลือก

การแข่งขันกีฬาเทนนิสในโอลิมปิกฤดูร้อน 2012 รอบคัดเลือก เป็นการแข่งขันเทนนิสเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 190 คน การคัดเลือกสิ้นสุดเมื่อวันที่ 11 มิถุนายน ค.ศ. 2012
กีฬาไตรกีฬาในโอลิมปิกฤดูร้อน 2012 – รอบคัดเลือก

การแข่งขันกีฬาไตรกีฬาในโอลิมปิกฤดูร้อน 2012 รอบคัดเลือก เป็นการแข่งขันไตรกีฬาเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 110 คน แต่ละประเทศสามารถส่งนักกีฬาเข้าแข่งขันได้สูงสุด 3 คน (1 คนต่อรายการ) การคัดเลือกสิ้นสุดเมื่อวันที่ 31 พฤษภาคม ค.ศ. 2012
ภาวะสิ่งหลุดอุดหลอดเลือด

ภาวะสิ่งหลุดอุดหลอดเลือด  คือภาวะที่มีสิ่งหลุดอุดหลอดเลือด  ไปอุดตันอยู่ภายในหลอดเลือด สิ่งหลุดนี้อาจเป็นลิ่มเลือด (thrombus) ชิ้นไขมัน (fat embolism) ฟองอากาศ (gas embolism) หรือวัตถุแปลกปลอมอื่นๆ ก็ได้ ภาวะนี้จะทำให้การไหลของเลือดถูกขัดขวาง ทำให้มีการไหลของเลือดลดลงหรือไม่มีการไหลของเลือดผ่านจุดที่อุดตันได้ จุดที่อุดตันอาจเกิดอยู่ที่บริเวณจุดกำเนิดของสิ่งหลุดหรือเกิดในตำแหน่งห่างออกไปก็ได้ ถ้าสิ่งหลุดนี้คือลิ่มเลือด จะเรียกว่า ภาวะลิ่มเลือดหลุดอุดหลอดเลือด (thromboembolism)
ภาวะสิ่งหลุดอุดหลอดเลือดหากเกิดขึ้นเองมักทำให้เกิดผลเสียต่อร่างกาย อาจพบร่วมกับโรคอื่นหรือการบาดเจ็บอื่น แต่บางครั้งแพทย์ก็ใช้วัตถุอุดหลอดเลือดเพื่อเป็นส่วนหนึ่งของการรักษา เช่น เพื่อห้ามเลือด หรือเพื่อทำลายมะเร็ง (อุดไม่ให้เลือดไปเลี้ยงก้อนมะเร็ง) เป็นต้น การรักษาด้วยวิธีอุดหลอดเลือดเช่นนี้เรียกว่าการอุดก้นหลอดเลือด หรือเอ็มโบไลเซชั่นเพื่อการรักษา (therapeutic embolization)
แขวงสวนจิตรลดา

สวนจิตรลดา เป็นแขวงหนึ่งในพื้นที่เขตดุสิต กรุงเทพมหานคร สภาพพื้นที่เป็นเขตพระราชฐานและสถานที่ราชการ ตั้งชื่อตามสวนในพื้นที่ ซึ่งปัจจุบันเป็นส่วนหนึ่งของพระราชวังดุสิต
ที่ตั้งและอาณาเขต.
แขวงสวนจิตรลดาตั้งอยู่ทางทิศตะวันออกของเขตดุสิต มีอาณาเขตติดต่อกับแขวงอื่นเรียงตามเข็มนาฬิกา ดังนี้
แขวงถนนนครไชยศรี

ถนนนครไชยศรี เป็นแขวงหนึ่งในพื้นที่เขตดุสิต กรุงเทพมหานคร สภาพพื้นที่เป็นเขตสถานที่ราชการและที่อยู่อาศัยหนาแน่นมาก มีขนาดพื้นที่เกินกึ่งหนึ่งของเขต ตั้งชื่อตามถนนทางตอนล่างของพื้นที่ โดยแขวงนี้ยังเป็นที่ตั้งของสัปปายะสภาสถาน อาคารรัฐสภาแห่งปัจจุบันของประเทศไทยอีกด้วย
ที่ตั้งและอาณาเขต.
แขวงถนนนครไชยศรีตั้งอยู่ทางทิศเหนือของเขตดุสิต มีอาณาเขตติดต่อกับแขวงอื่นเรียงตามเข็มนาฬิกา ดังนี้